آذربایجان جهموررئیسی الهام علی یف, تورکیه ده بولیب اوتگن سیلاو لرده قولگه کیریتگن موفقیتی سببلی تورکیه جمهوریتی جمهوررئیسی رجب طیب اردوغانگه اوز تبریک لری نی بیلدیردی.
آذربایجان جمهوررئیسلیگی تامانیدن بیریلگن بیاناتده, علی یف نینگ, اردوغان گه قونغیراق قیلیب سیلاو لرده گی کتته موفقیتی سببلی اوز تبریک لرینی بیلدیرگن لیگی معلوم قیلیندی.
تلفنی صحبت جریانیده, اردوغان باشچی لیگی ده تورکیه نینگ رواجلنگن لیگی, اقتصادی کوچی نینگ آرتگن لیگی و خلق ارا مقیاسده اعتباری نینگ آرتیب کیتگن لیگی نی بیلدیرگن علی یف, اردوغان گه موفقیت لر تیلب قالگن.
اردوغان هم قونغیراق قیلگن لیگی اوچون علی یف گه منتدارچیلیک بیلدیردی.
فلسطین دولت رهبری محمود عباس, بوسنیا- هرزگوینا دولت ریاستی کینگشی باشلیغی بکر عزت بیگویچ, پاکستان جمهوررئیسی ممنون حسین, اوزبیکستان جمهوررئیسی شوکت میرضیایف, قطر امیری تمیم بن حمد آل ثانی, کویت امیری صباح الاحمد الجابر الصباح, سودان دولت رهبری عمر البشیر, مقدونیه جمهوررئیسی جورج ایوانوف, صربستان جمهوررئیسی الکساندر وجیج, آلبانیا باش وزیری ایدی راما و هنگری باش وزیری ویکتور اوربان هم اردوغان گه قونغیراق قیلیب اوز تبریک لرینی بیلدیردی.
حادثه پایتخت تاشکینت ده یوزبیرگن
